Franki silmadest purskub värvilisi südameid ja sädemeid. Ta pissib unistustepuu alla seitsmeharulisi tähti. Ta sõbrustab draakonitega ja peatab elevante. Lutt tema suus loovutab koha värvilisele vahvlijäätisele. Tegelikult on Frankil roosad Barbie-huuled. Frank kannab riideid vaid siis, kui lasteaeda läheb. Lasteaias on Frank Buddha. Väärika ilmega skalpeeritud Frank istub lootose poosis, tema peast väljuv vikerkaar valgustab maailma... Miki-Hiir, Roosa Elevant, Lõvi, Kaelkirjak ja muu loomaaed jalge ees. Vihm, päike ja välk. Ma ei kahtle hetkekski, et Franki puhul avalduvad kõikvõimalikud imevõimed korraga...